 Makumbusho, mabingwa wa mkoa wa Dar es Salaam, wamepangwa kituo cha Morogoro na itaanza kutimua vumbi Mei 23, mwaka huu Uwanja wa Jamhuri.“Tumejipanga kuhakikisha tunakwenda kupambana ili timu ipande daraja na tumefanya maandalizi ikiwa ni pamoja na kucheza mechi za kirafiki,” alisema Ngawina.Naye Mkurungezi wa Makumbusho United, Mohammed Chambo amesema ana uhakika kuwa timu yake inakwenda Morogoro kushindana kwani wamesajili wachezaji wenye vipaji na kujielewa.“Nimesajili vijana wenye vipaji na wanaojitambua hivyo naamini wataleta changamoto na hatimaye timu ipande daraja,” alisema Chambo.Ligi hiyo imegawanyika katika makundi manne yanayocheza katika miji ya Bukoba yenye timu sita wakati vituo vya Singida, Njombe na Morogoro kila kimoja kikiwa na timu saba.